Η ψηφιακή ταυτότητα των μουσείων που αφορούν το παιδί στην Ελλάδα και τον Κόσμο
Creators: name: Παπαδοπούλου, Δήμητρα Χαράλαμπου
Publisher: name: Aristotle University of Thessaloniki
Year: 2022
Subjects: Παιδικά Μουσεία
Ψηφιακή ταυτότητα
Τεχνολογίες της Πληροφορίας και της Επικοινωνίας
Children's Museums
Digital Identity
Information and Communication Technologies

description: Από την πρώτη επαφή των παιδιών με τα μουσεία κατά τον 19ο αιώνα έως σήμερα, αναμφισβήτητα έχουν συντελεστεί δομικές αλλαγές στον τρόπο με τον οποίο τα παιδιά αλληλεπιδρούν με τα πολιτισμικά αγαθά. Η δημιουργικότητα και η έμφυτη περιέργεια τους να ανακαλύψουν τον Κόσμο και τον Πολιτισμό που βιώνουν καθημερινά, οδήγησε σταδιακά στη διαμόρφωση ιδιαίτερης κατηγορίας μουσείων που αφορούν το παιδί. Σε αυτές διακρίνονται κυρίως τα Μουσεία για την παιδική ηλικία (τα οποία αφορούν τη ζωή ή/και τα παιχνίδια), τα Παιδικά μουσεία (ως πολυδύναμοι χώροι μάθησης ποικίλου περιεχομένου) και τα Μουσεία Παιδικής Τέχνης (στα οποία συνήθως εκτίθενται δημιουργίες/έργα των παιδιών). Σκοπός της παρούσας εργασίας είναι να ανιχνεύσει την ταυτότητα των διαφόρων κατηγοριών μουσείων που αφορούν το παιδί, όπως αυτή συγκροτείται στον κυβερνοχώρο. Ειδικότερα, εξετάζονται μερικά χαρακτηριστικά παραδείγματα μουσείων του εξωτερικού και κατόπιν αναλύονται οι ιστότοποι τριών παιδικών μουσείων της Ελλάδας (ενός από την καθεμία κατηγορία). Αφού περιγραφούν τα βασικά στοιχεία της δομής και του περιεχομένου τους, γίνεται καταγραφή και σχολιασμός της ύπαρξης – ή μη – ψηφιακών εφαρμογών, με ιδιαίτερη έμφαση στο προσφερόμενο εκπαιδευτικό υλικό και στις ποικίλες μορφές που αυτό λαμβάνει (διδακτικές προτάσεις και σενάρια διδασκαλίας, ψηφιακές δραστηριότητες, ψηφιακά παιχνίδια κ.ά.). Η εργασία ολοκληρώνεται με τον κριτικό σχολιασμό της ψηφιακής παρουσίας των υπαρχόντων φορέων, αναδεικνύοντας πιθανές ανάγκες βελτίωσης που προκύπτουν.
description: From children's first contact with museums in the 19th century to the present day, there have undoubtedly been structural changes in the way children interact with cultural artifacts. Their creativity and innate curiosity to discover the World and the Culture they experience daily have gradually led to the development of a particular category of museums relevant to children. These include, in particular, Museums of Childhood (concerned with children’s life and/or toys), children's museums (as multi-purpose learning spaces with a variety of content) and children's art museums (which usually exhibit children's creations/works). This paper aims to trace the identity of the different categories of child-related museums as constituted in cyberspace. Specifically, some characteristic prominent examples of museums abroad are examined. Then the websites of three children's museums in Greece (one from each category) are analyzed, describing the essential elements of their structure and content. Emphasis is given on the existence - or not - of digital applications, which are recorded and commented on, highlighting the educational material offered and the various forms it takes (e.g., teaching proposals and scenarios, digital activities, and digital games). The paper concludes with a critical commentary on the digital presence of existing institutions, highlighting possible needs for improvement that arise.